**О Т Ч Е Т**

за дейността на НЧ “В. Левски – 1928“ с. Присово за 2022 год.

 Изминалата 2022 год. можем да наречем година на рестарт за дейността на читалището по отношение на художествената самодейност.

 След парализата „ Ковид „ пандемията през 2020,2021 и до средата на 2022 г. направихме първите крачки. Опитахме с много трудности да възобновим връзки със самодейци , с ръководители на състави и корепетитори. Да убедим същите да се включат в репетиции и изяви. От женския хор за обработен фолклор се събраха 8 певици т.е. фолклорна група с 4-5 певици по-малко. Танцовия клуб „Присовчанка“ по бързо реагира. В последните летни месеци и двата състава се представиха повече от добре. Участваха като гости в селищни празници с. Балван , с. Поликраище. Включиха се в национални фестивали гр. Елена , Ценово , Стражица. И от трите места певици и танцьорки се върнаха с награди /колективни и индивидуални/.Тяхната дейност донесе радост и на местната общност с голям коледен концерт , в който се включиха и децата от държавната и частна детски градини , както и компактна група от „ професионални коледари“ .Всъщност за този концерт за първи път след пандемията бе отворен големия салон. Защото целта бе да предпазим колкото се може повече хора от заболеваемост по време на карантините.

 По отношение на другите дейности – традиционните , както всяка година се отбелязаха Бабинден , 3-ти март , 8 ми март , Гергьовден , Деня на детето , Еньовден , Коледа. Клуб „Интересно“ изнесе свои произведения на базар във В. Търново за 1ви март и Коледа , съвместна дейност с ЦРДМ.

 Съпартньори сме по проекти на МАГИК ШОУ и SOS селища за Еньовден. Реализацията на двата празника донесе радост на малки и възрастни.

 Читалищни членове се включиха във велопоход до с. Велчево до среща с подобни от цялата област. Някои други посетиха вече действащия параклис в забравения от времето Присовски манастир „Св. Архангел Михаил“.

 През годината се предлагаха табла за годишнина от началото на Възраждането , 260 год. от написването на История славянобългарска , 300 години от рождението на Паисий , 145 години от Шипченската епопея. Раздаваха се флаери по такива поводи, а направените анкети за възраждането и след Деня на будителите показаха плачевни резултати при младите – незнание и незаинтересованост.

 Обогати се инвентарът на НЧ със специални PVC фигури за 1ви март и допълнителни за Коледа, които освежаваха центъра на селото. НЧ вече има специално изработена метална подвижна система за екрана на подвижно кино , която се използваше през лятата и есента за излъчване на филми български и чужди. Идеята на един от членовете на ЧН Младен Маринов се указа удачна.

 През изтеклата година се дообогати книжният фонд на библиотеката със стойностни книги от двама дарители. Закупени са и нови книги на стойност близо 270 лв. Посещенията на библиотеката в търсене на книги от ученици и възрастни станаха по системни. Специално внимание ЧН отдели преди Коледа за всяко семейство поздравителна картичка.

 Пестеливо сме действали з разхода на финансови средства. Не можем да не сме благодарни на арендатора Анатоли Нанков за преведените навреме 1722 лв. рента , както и на ЗП Дунди за дарението от 870 лв. към ТК „Присовчанка“.

 Дължим заслужена благодарност и на Дирекция „Култура“ към Общината за подкрепата и през 2022 год.

Малина Попова

Председател на ЧН при НЧ“В.Левски-1928“ с.Присово